1979L0117 — DA — 05.06.2003 — 014.001

Dette dokument er et dokumentationsredskab, og institutionerne påtager sig intet ansvar herfor

►B RÅDETS DIREKTIV af 21. december 1978 om forbud mod markedsføring og anvendelse af plantebeskyttelsesmidler indeholdende visse virksomme stoffer (79/117/EØF) (EFT L 033, 8.2.1979, p.36)

Ændret ved:





Ændret ved:









▼B

RÅDETS DIREKTIV

af 21. december 1978

om forbud mod markedsføring og anvendelse af plantebeskyttelsesmidler indeholdende visse virksomme stoffer

(79/117/EØF)







RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 100, under henvisning til forslag fra Kommissionen ( 1 ), under henvisning til udtalelse fra Europa-Parlamentet ( 2 ), under henvisning til udtalelse fra Det økonomiske og sociale Udvalg ( 3 ), og ud fra følgende betragtninger: ud fra følgende betragtninger: Planteavlen indtager en meget vigtig plads inden for Det europæiske økonomiske Fællesskab; udbyttet af denne planteavl angribes konstant af skadelige organismer og af ukrudt, og for at forhindre en nedgang i udbyttet er det absolut nødvendigt at beskytte planterne mod denne risiko og derigennem sikre forsyningen; et af de vigtigste midler til at beskytte planter og planteprodukter og til at forøge landbrugets produktivitet er at anvende plantebeskyttelsesmidler; disse plantebeskyttelsesmidler har ikke ubetinget en gunstige virkning på planteavlen; der er også risiko for mennesker og for miljø forbundet med at anvende dem, idet der for det meste er tale om giftige stoffer eller præparater med farlige virkninger; for visse plantebeskyttelsesmidlers vedkommende er denne risiko så stor, at deres anvendelse ikke længere kan tillades hverken helt eller delvis; medlemsstaterne har derfor ikke blot givet regler for markedsføringen af plantebeskyttelsesmidler, men har også indført restriktioner for eller forbud mod anvendelse af visse plantebeskyttelsesmidler, som også omfatter markedsføringen af disse; de foranstaltninger, der er truffet i medlemsstaterne, er forskellige og medfører hindringer for samhandelen, som umiddelbart indvirker på oprettelsen og funktionen af det fælles marked; det vil derfor være ønskeligt at fjerne disse hindringer gennem en tilnærmelse af medlemsstaternes administrativt eller ved lov fastsatte bestemmelser; det forekommer derfor berettiget, at der som et grundlæggende princip indføres forbud mod alle plantebeskyttelsesmidler, der indeholder virksomme stoffer, som, selv ved korrekt brug til det tilsigtede formål, fremkalder eller kan fremkalde skadelige virkninger for menneskers eller dyrs sundhed eller uacceptable ugunstige virkninger for miljøet; for nogle af disse produkters vedkommende kan der imidlertid tillades nationale fravigelser i begrænset omfang i sådanne tilfælde, hvor der af økologiske grunde er et særligt behov, og hvor risikoen er mindre end den, der er forbundet med tidligere tilladt anden anvendelse; selv disse fravigelser bør bringes til ophør, efterhånden som der fremkommer mindre skadelige former for behandling; på den anden side er det nødvendigt at indrømme medlemsstaterne en begrænset ret til midlertidigt og under eget ansvar at suspendere et forbud mod anvendelse, såfremt en uforudsigelig fare truer planteproduktionen og ikke kan bekæmpes med andre midler; direktivet omfatter ikke plantebeskyttelsesmidler, der er bestemt til forskning og analyse; endvidere er det ikke formålstjenligt at lade Fællesskabets bestemmelser gælde for plantebeskyttelsesmidler, der er bestemt til udførsel til tredjelande, fordi disse lande anvender foranstaltninger, der generelt er forskellige; gennemførelsen af dette direktiv og tilpasningen af bilaget til udviklingen i teknisk og videnskabelig viden kræver et nært samarbejde mellem Kommissionen og medlemsstaterne; proceduren med Den stående fytosanitære Komité, selv om den foreløbigt er tidsbegrænset, samt medvirken fra Det videnskabelige udvalg for Pesticider, er et egnet grundlag herfor — UDSTEDT FØLGENDE DIREKTIV:







Artikel 1

Dette direktiv vedrører forbud mod markedsføring og anvendelse af plantebeskyttelsesmidler, der inderholder visse virksomme stoffer.

Artikel 2

I dette direktiv forstås ved:

1. Plantebeskyttelsesmidler Virksomme stoffer og præparater, som indeholder et eller flere virksomme stoffer, og som er bestemt til: 1.1. at bekæmpe eller forebygge virkningen af skadelige organismer på planter og planteprodukter, for så vidt disse stoffer eller præparater ikke er defineret i de følgende bestemmelser; 1.2. at indvirke på planters livsprocesser på anden måde end som ernæring for disse; 1.3. at konservere planteprodukter, for så vidt der ikke for disse stoffer eller midler findes særlige bestemmelser fra Rådet eller Kommissionen vedrørende konserveringsmidler; 1.5. at tilintetgøre uønskede planter, eller 1.6. at tilintetgøre plantedele eller forebygge en uønsket vækst af planter.

2. Stoffer Kemiske grundstoffer og disses forbindelser, således som de forekommer naturligt eller opstår ved fremstilling.

3. Præparater Blandinger eller opløsninger, som består af to eller flere stoffer eller af mikroorganismer eller vira, der anvendes som plantebeskyttelsesmidler.

4. Virksomme stoffer Stoffer, mikroorganismer og vira med generel eller specifik virkning: 4.1. på skadelige organismer eller 4.2. på planter, plantedele eller planteprodukter.

5. Planter Levende planter og levende plantedele, herunder friske frugter og frø.

6. Planteprodukter Produkter stammende fra planter, uforarbejdede eller bearbejdede ved simple metoder som formaling, tørring eller presning, for så vidt der ikke er tale om planter i den under punkt 5 anførte betydning.

7. Skadelige organismer Skadevoldere for planter eller planteprodukter henhørende under dyreriget eller planteriget, eller som optræder i form af vira, mykoplasmata eller andre patogene organismer.

8. Dyr Dyr tilhørende arter, som mennesker almindeligvis fodrer og holder eller anvender til konsum.

9. Markedsføring Enhver ovedragelse mod eller uden vederlag.

10. Miljø Forholdet mellem mennesker og vand, luft og jord samt alle biologiske forekomster.

Artikel 3

Medlemsstaterne drager omsorg for, at plantebeskyttelsesmidler, der indeholder et eller flere af de i bilaget anførte virksomme stoffer, hverken kan markedsføres eller anvendes.

Første afsnit gælder ikke ubetydelige urenheder, som skyldes fabrikationsprocessen, såfremt disse ikke skader mennesker, dyr eller miljø.

Artikel 4

1. Uanset bestemmelserne i artikel 3 bemyndiges medlemsstaterne midlertidigt til i de i kolonne 2 i bilaget anførte tilfælde at give tilladelse til, at der på deres område markedsføres eller anvendes visse plantebeskyttelsesmidler, der indeholder et eller flere af de i kolonne 1 i bilaget anførte virksomme stoffer.

2. Medlemsstaterne underretter de øvrige medlemsstater og Kommissionen om enhver anvendelse af stk. 1 og giver på Kommissionens anmodning denne oplysninger om omfanget af forbruget af hvert af de pågældende virksomme stoffer.

Artikel 5

Direktivet omfatter ikke plantebeskyttelsesmidler, der er bestemt til:

a) forskning eller analyse, eller

b) udførsel til tredjelande.

Artikel 6

1. Efter at Kommissionen har hørt Det videnskabelige udvalg for Pesticider, der er oprettet ved afgørelse 78/436/EØF ( 4 ), vedtages i overensstemmelse med den i artikel 8 fastsatte procedure:

a) samtlige ændringer, der skal foretages inden for stofgruppe A (kviksølvforbindelser) og B (bestandige organiske chlorforbindelser) i kolonne 1 i bilaget;

b) samtlige ændringer, der skal foretages i kolonne 2 i bilaget; for så vidt en undtagelse bør ophæves, er en forudgående høring af Det videnskabelige Udvalg ikke påkrævet, såfremt alle medlemsstaterne giver Kommissionen meddelelse om, at de ikke har til hensigt eller ikke længere har til hensigt at anvende denne undtagelse; denne meddelelse skal gives til Den stående fytosanitære Komité der er oprettet ved afgørelse 76/894/EØF ( 5 ).

▼M4 —————

▼B

3. Bortset fra de i stk. 1 nævnte tilfælde vedtager Rådet på forslag af Kommissionen alle ændringer, der skal foretages i bilaget.

4. Kommissionen undersøger mindst hvert andet år, om og i hvilket omfang kolonne 2 i bilaget skal ændres.

5. Alle de ændringer, der skal foretages i bilaget, sker på grundlag af udviklingen inden for videnskabelig og teknisk viden.

6. Et virksomt stof optages i bilaget, såfremt anvendelsen heraf, selv ved korrekt brug til det tilsigtede formål, fremkalder eller kan fremkalde:

a) skadelige virkninger for menneskers eller dyrs sundhed, eller

b) uacceptable ugunstige virkninger for miljøet.

Artikel 7

1. Hvis det på grund af uforudsigelig fare, der truer planteproduktionen, og som ikke kan bekæmpes med andre midler, i en medlemsstat forekommer nødvendigt at anvende et plantebeskyttelsesmiddel, der indeholder et eller flere af de i bilaget anførte virksomme stoffer, kan den pågældende medlemsstat tillade markedsføring og anvendelse af et sådant middel i højst 120 dage. Den underretter straks de andre medlemsstater og Kommissionen herom.

2. I overensstemmelse med fremgangsmåden i artikel 8 skal der omgående træffes afgørelse om, hvorvidt de foranstaltninger, som medlemsstaten har truffet i henhold til stk. 1, kan fortsætte eller gentages og, hvis dette er tilfældet, på hvilke betingelser.

▼M12

Artikel 8

1. Kommissionen bistås af Den Stående Komité for Fødevarekæden og Dyresundhed nedsat ved artikel 58 i forordning (EF) nr. 178/2002 ( 6 ).

2. Når der henvises til denne artikel, anvendes artikel 5 og 7 i afgørelse 1999/468/EF ( 7 ).

Perioden i artikel 5, stk. 6, i afgørelse 1999/468/EF fastsættes til tre måneder.

3. Komitéen vedtager selv sin forretningsorden.

▼B

Artikel 9

Medlemsstaterne sætter de nødvendige administrativt eller ved lov fastsatte bestemmelser i kraft for senest 1. januar 1981 at efterkomme dette direktiv. De underretter straks Kommissionens herom.

Artikel 10

Dette direktiv er rettet til medlemsstaterne.









BILAG







Benævnelse på de i artikel 3 omhandlede virksomme stoffer eller grupper af virksomme stoffer Tilfælde af markedsføring eller anvendelse, som er tilladt i medfør af artikel 4 A. Kviksølvforbindelser 1. Mercurioxid ►M11 Påstryges frugttræer med kernefrugt efter høsten og indtil blomstring mod Nectria galligena (kræft) ◄ 2. Mercurochlorid (kalomel) ►M11 ◄ ►M2 c) c) behandling af prydgræsplæner og kvalitetsplæner på sportspladser med Sclerotinia og Fusarium ◄ 3. Andre uorganiske kviksølvforbindelser 4. Alkyl-kviksølvforbindelser ►M9 behandling af sukkerroefrø ◄ 5. Alcoxyalkyl- og arylkviksølvforbindelser ►M1 ◄ ►M2 ◄ ►M2 ►M1 b) ◄ dypning af blomsterløg og læggekartoflerb) ◄ ►M11 ◄ B. Bestandige organiske chlorforbindelser Bestandige organiske chlorforbindelser 1. Aldrin ►M9 ◄ 2. Chlordane 3. Dieldrine 4. DDT ►M1 ◄ ►M1 ◄ 5. Endrin ►M9 ◄ 6. HCH med under 99,0 % gammaisoner 7. Heptachlor ►M1 Behandling på forarbejdningsstadiet af frø af roer mod Atomaria linearis, Agriotes spec., Myriapoda og Collembola ◄ 8. Hexachlorbenzen ▼M1 9. Camphechlor ▼M5 C. Andre forbindelser 1. Ethylenoxid ◄ ►M6 2. Nitrofen 3. 1,2-dibromoethan 4. 1,2-dichloroethan ◄ ►M10 5. Dinoseb samt acetater og salte heraf 6. Binapacryl 7. Captafol 8. Dicofol indeholdende mindre end 78 % p,p′-dicofol eller over 1 g/kg DDT og hermed beslægtede forbindelser 9. a) Maleinsyrehydrazid og salte heraf, undtagen cholin-, kalium- og natriumsalte b) Cholin-, kalium- og natriumsalte af maleinsyrehydrazid indeholdende over 1 mg/kg frit hydrazin udtrykt som syreækvivalenter 10. Quintozen indeholdende over 1 g/kg HCB eller over 10 g/kg pentachlorbenzen. ◄ a) begrænsning af de patogene kim på følgende kunsttørrede grønsager, bestemt til anvendelse i fødevaretilberedninger, der ikke koges helt igennem, inden de fortæres: — asparges — løg — porrer — svampe, b) begrænsning af de patogene kim på urter og tørrede krydderier (1) c) begrænsning af de patogene kim på tørrede urter, udelukkende bestemt til markedsføring i uforarbejdet stand som medicinalvarer, d) begrænsning af de patogene kim på kakaopulver og -agglomerater, e) behandling af tobaksblade, ►M8 Gyldighedsperioden for undtagelserne i litra a), d) og e) udløber senest den 31. december 1989 og for undtagelserne i litra b) og litra c) senest den 31. december 1990. ◄ (1) Planter og planteprodukter, der har stort indhold af flygtige olier og aromastoffer, og som på grund af deres karakteristiske smag hovedsagelig anvendes som krydderier.